**П Р О Г Р А М А**

**ЗА РАЗВИТИЕ НА НАРОДНО ЧИТАЛИЩЕ**

**„ВЪЗРАЖДАНЕ – 1908”**

**село Българско Сливово,община Свищов**

**през 2024 година**

Годишната програма за развитие на читалищната дейност през 2024 година на НЧ „Възраждане – 1908” село Българско Сливово е съобразена с изискванията на чл.26 а,ал.2 от ЗНЧ .

Изготвянето на годишната програма за развитие на НЧ „Възраждане- 1908” за 2024 година цели обединяване на усилията за по нататъшно развитие и утвърждаване на читалището като важно средище,реализиращо културната идентичност на село Българско Сливово.

Програмата ще подпомогне годишното планиране и финансиране на читалищните дейности и ще допринесе за по-голяма прозрачност на изпълняваните дейности.

ОСНОВНА ЦЕЛ

 -Подпомагане на традиционните читалищни дейности и търсене на нови съвременни форми за тяхното развитие.

 -Подкрепа и насърчаване на любителското творчество насочено към нематериалното културно наследство

 -Поддържане на автентичните форми на фолклора и създаване на възможности за съхраняване и продължаване на тадициите чрез привличане на младите хора и децата .

**-** Създаване на условия за развитие на библиотеката при читалището като съвременен център за ефективно библиотечно-информационно обслужване на широк кръг от хора.

-Изграждане на добри партньорства с общинската администрация , НПО , училища и бизнеса при формиране и реализиране на цялостната културна политика.

БИБЛИОТЕЧНА ДЕЙНОСТ:

Библиотечната дейност е една от основните дейности на читалището като културна институция.

Работата на библиотеката ще бъде насочена към:

 -Превръщането на библиотеката в съвременен информационен център,полезен за информационното осигуряване на хората от селото.

 -Технологично обновяване на библиотечната дейност и обновяване минимум 1% от библиотечния фонд с  художествена, детска, учебна и научно-популярна литература.

 -Изготвяне на библиографски справки по различни теми.

-Инициатива „Книга за всеки” – въвеждане на системата за патронажно обслужване на възрастни читатели и чрез посещения в Клубовете на пенсионера.

-Провеждане превърналите се в традиция срещи с децата от селото „На гости в библиотеката” на тема:

-„Разкажи за любимата си книжка”

-„Детска фантазия в рисунки”

-„Щафетно четене на книжки”

 -Експониране на изложби, кътове,витрини с литература, свързани с празници,годишнини,чествания.

 -Осигуряване на свободен достъп до интернет .

 -Извършване на технически услуги на населението: ксерокопиране и сканиране на документи; компютърна обработка и принтиране на документи; запис на информация на магнитни носители.

ЛЮБИТЕЛСКО ХУДОЖЕСТВЕНО ТВОРЧЕСТВО:

Съществена част от дейността на читалището е грижата за разширяване и  развитие на любителското художествено творчество.

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в селото, за съхранение богатството на местната  култура. Чрез тази дейност читалището ще има възможност за популяризиране в страната .

 1.През творческия сезон 2024 год. към читалището ще работят следните състави:

 1.1.Женска певческа група

1.2.Мъжка певческа група

 1.3.Младежки певчески състав

 1.4.Танцов състав за изворен фолклор

1.5.Танцов състав „Възраждане”

 1.6.ДТС „Гайтанче”

 1.7.Група за стари градски песни

 2.Клубове по интереси:

 2.1.Клуб за народни танци

 2.2.Детски клуб за приложни изкуства

 2.3.Клуб за народни обичаи:

 -коледарски групи

 -лазарски групи

3. Да се осигури участие на самодейните колективи в общински,регионални и национални събори и фестивали.

 4.Поддържане на вече утвърдените форми на любителско творчество и се работи за създаване на нови,като се обърне специално внимание на децата,учениците и младите хора в селото.

КУЛТУРНО-МАСОВА ДЕЙНОСТ:

1.Осъществяване на културния календар за читалищните прояви

2.Организиране гостувания на известни изпълнители и театрални постановки на сцената на читалището.

3.Провеждане на мероприятия,свързани със съхраняването,развитието и популяризирането на местни традиции и обичаи.

4.Подготовка и провеждане на Шести регионален фолклорен фестивал „От Лазарица до Гергьовден”.С цел разширяване обхвана на желаещите да

участват се обнови статута на фестивала. 5. Събиране на материали за историческото минало и етнографията на родния край,с цел обогатяване на етнографската експозиция в читалището.

ОРГАНИЗАЦИОННА ДЕЙНОСТ:

1.Редовно провеждане заседания на Настоятелството

2.Да се работи по увеличаване броя на читалищните членове

3.Редовно събиране на Членски внос от членовете на читалището.

4.Подобряване на комуникациите с други институции и фирми с цел обмяна на актуална информация.

ФИНАНСИРАНЕ:

Финансирането на читалището е регламентирано в Закона на народните читалища и се осъществява от:

1.В рамките на държавната субсидия

2.Наеми от земеделски земи

3.Членски внос

4.Дарения

5.Други законови приходи

 Настоящата едногодишна програма за развитие на Народно читалище „Възраждане -1908” е само вариант и процес във времето,един от многото начини,който ще се търси в бъдеще за да стимулира развитието на общността в село Българско Сливово.

Насоките и Плана за развитие на читалището през 2024 година ,са приети на редовно заседание на Настоятелството.

10.11.2023 г. Председател :……………………

с.Б.Сливово / Д.Йорданов/